Pèça de teatre
Una pèça de teatre (fòrma sudoccitana) o peça de teatre (fòrma nòrdoccitana) es una òbra destinada a èsser jogada pendent una representacion teatrala, mai sovent escricha segon de règlas de la literatura dramatica. Alara, lo tèxte es subretot constituit de dialògs entre los personatges, e tanben, se cal, d'indicacions de mesa en scèna, las didascaliás: decòrs, localizacion geografica, ambiant luminós e sonor, gestuela dels personatges.

Los interprètas d'una pèça de teatre son los comedians; dins lo teatre modèrne lo ròtle du meteire en scèna es tanben important. En efièch, segon l'interpretacion del tèxte que vòl comunicar al public, utiliza (o pas…) las indicacions de la mesa en scèna escrichas per l'autor, e apond las sieunas per dirigir lo jòc dels actors.

Istoric 
Las originas del teatre venon de l'Antiquitat. Los Grècs jogavan de tragèdias pendent los rites religioses en onor del dieu Dionís.

Lo sègle XVI es lo sègle del teatre classic. Al sègle XVIII, se vei una granda varietat de comèdias. Al sègle XIX naís lo drama romantic, una mescla de comèdia e tragèdia. A la fina del sègle XIX surgís lo drama realista.

Pèça de teatre